**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO FINANSINIAM PRISIDĖJIMUI PRIE įgyvendinamO valstybės investicijų programos projektO „pLUNGĖS RAJONO SAVIVALDYBĖS KULTŪROS CENTRO pastato plungėje, senamiesčio a. 3, REKONSTRavimas“**

2017 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478, 161 punktu, Plungės rajono savivaldybės tarybos 2016 m. vasario 11 d. sprendimu Nr. T1-38 „Dėl pritarimo teikti investicijų projektus 2017-2019 metų Valstybės investicijų programos finansavimui gauti“, Plungės rajono savivaldybės taryba nusprendžia:

Pritarti Savivaldybės finansiniam prisidėjimui iš Savivaldybės biudžeto lėšų prie įgyvendinamo Valstybės investicijų programos projekto „Plungės rajono savivaldybės kultūros centro pastato Plungėje, Senamiesčio a. 3, rekonstravimas“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius Gintaras Bagužis

Strateginio planavimo ir investicijų skyriaus vedėja Žaneta Piepalienė

Finansų ir biudžeto skyriaus vedėja Daiva Mažeikienė

Kalbos tvarkytojas Algirdas Eidukaitis

Juristas Vytautas Tumas

Sprendimą rengė

Strateginio planavimo ir investicijų skyriaus vyr. specialistė

Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO FINANSINIAM PRISIDĖJIMUI PRIE įgyvendinamO valstybės investicijų programos projektO „pLUNGĖS RAJONO SAVIVALDYBĖS KULTŪROS CENTRO pastato plungėje, senamiesčio a. 3, REKONSTRavimas“**

2017 m. gruodžio 11 d.

Plungė

1. **Parengto teisės akto projekto tikslai.**

Šio sprendimo tikslas – gauti Plungės rajono savivaldybės tarybos pritarimą dėl Savivaldybės biudžeto lėšų skyrimo prisidėti prie įgyvendinamo Valstybės investicijų programos kultūros srities projekto „Plungės rajono savivaldybės kultūros centro pastato Plungėje, Senamiesčio a. 3, rekonstravimas“ (toliau – Projektas).

1. **Teisės akto projekto esmė**, **rengimo priežastys ir motyvai.**

Projekto esmė.

Plungės rajono savivaldybės taryba 2016 m. vasario 11 d. sprendimu Nr. T1-38 „Dėl pritarimo teikti investicijų projektus 2017-2019 metų Valstybės investicijų programos finansavimui gauti“ pritarė Projekto teikimui 2017-2019 metų Valstybės investicijų programos finansavimui gauti.

2017 m. Projektui įgyvendinti skirta 406 tūkst. Eur, Savivaldybės prisidėjimas - 50 tūkst. Eur. Už šias lėšas atlikti darbai: videosistemos su projektoriumi dalinis įrengimas, technologinio ryšio sistemos įrengimas, pagrindinės žiūrovų salės garso sistemos įrengimas, nuotekų sistemos dalinis įrengimas, vandentiekio sistemos įrengimas, vėdinimo ir dūmų šalinimo sistemų įrengimas, dūmų šalinimo iš 1-3 aukštų sistemos įrengimas, įsigytas elektros generatorius, dalinis apšvietimo sistemos atnaujinimas pagrindinėje žiūrovų salėje. Bendra darbų vertė - 461 341,98 Eur. Neapmokėta ir trūkstama lėšų suma - 5,4 tūkst. Eur.

Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“, 161 punktas nustato: „Rengiant tam tikrų metų Valstybės investicijų programą, pirmenybė būti įtrauktiems į ją teikiama tiems savivaldybių investicijų projektams, kuriems įgyvendinti ne mažiau nei 15 procentų numatytų lėšų planuojama skirti iš savivaldybės biudžeto“.

Plungės rajono savivaldybės prisidėjimas prie Projektų, palyginti su bendra Projektų verte:

2007-2017 m. – SAV lėšos 225 000,00 Eur (6 %), VIP lėšos 2 696 751,00 Eur. (72 %), bendra Projekto vertė 3 723 934,00 Eur.

1. **Papildomų lėšų poreikis (jeigu teisės aktui įgyvendinti reikalingos lėšos).**

Projektui reikalingos lėšos – 5,4 tūkst. Eur.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus gautas Plungės rajono savivaldybės tarybos pritarimas finansiškai prisidėti prie įgyvendinamo Valstybės investicijų programos kultūros srities projekto „Plungės rajono savivaldybės kultūros centro pastato Plungėje, Senamiesčio a. 3, rekonstravimas“.

**5. Kita svarbi informacija.** Nėra.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Valstybės investicijų programos lėšas.*  | *-* |
| *Finansams* | *-* | *-* |
| *Socialinei aplinkai* | *Didesnės apimties projektai duos daugiau socialinės naudos, kadangi bus tinkamai sutvarkyta viešoji infrastruktūra.* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Turės teigiamos įtakos, nes didės Plungės miesto patrauklumas.* | *-* |
| *Administracinei naštai* | *-* | *-* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *-* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

vyr. specialistėIngrida Stanienė